Skráning í Íslandsmeistarakeppnina í Uppistandi er hafin , en keppnin fer fram í Háskólabíói 27. febrúar . Það er í fyrsta sinn sem keppnin er haldin . Undirbúningur að henni hefur staðið yfir síðan í fyrrahaust og hefur verið mikið lagt í þróun hugmyndafræðinnar . Í kringum síðustu aldamót var keppnin Fyndnasti maður Íslands haldin en svo lagðist sú keppni af eftir níu ár . Mikið vatn hefur runnið til sjávar síðan þá . Nokkrir af keppendum og sigurvegurum Fyndnasta manns Íslands hafa náð heimsfrægð á Íslandi og nægir þar að nefna Pétur Jóhann Sigfússon sem vann keppnina árið 1999 . Verðlaunin eru ekki að verri endanum því ekki bara verður viðkomandi krýndur Íslandsmeistari í uppistandi 2020 heldur mun sigurvegarinn rölta af sviðinu með 500.000 krónur ásamt fleiru og einnig munu einstaklingar sem lenda í öðru og þriðja sæti hreppa verðlaun . Kjartan Atli og Júlíana Sara eru tilbúin í slaginn . 7 manna dómnefnd og atkvæði áhorfenda Í dómnefnd keppninnar sitja engar smá sleggjur en þar eru goðsögnin Edda Björgvinsdóttir , Logi Bergmann Eiðsson fjölmiðlastjarna , Vala Kristín Eiríksdóttir verðlaunaleikona ársins og framleiðandi , „ Hraðfrétta “ Fannar Sveinsson , Guðmundur , Gummi Ben , “ Benediktsson sjónvarpsmaður , Pálmi Guðmundsson sjónvarpsstjóri hjá Símanum og Steinunn Camilla Slgurðardóttir hjá umboðsskrifstofunni Iceland Sync . Þessir sjö aðilar munu vega mjög þungt í valinu en áhorfendur í sal munu einnig hafa vægi . Sendu inn myndskeið Skráningin er hafin og áhugasamir þátttakendur senda inn 3 - 5 myndskeið tekin upp á forsendum hvers og eins . Innihaldi myndbandsins er ætlað að sannfæra forvalsnefnd um erindi þess sem sendir í keppnina . Bestu komast í sextán manna úrslit í byrjun janúar . Innsendingarmyndböndin eru eign þess sem sendir inn og verða aldrei birt opinberlega . Keppanda er frjálst hvernig hann nýtir þessar 3 - 5 mínútur að öðru en því að hann þarf að byrja á stuttri kynningu á sér . Eingöngu er tekið við YouTube-myndböndum . Þeir 16 hinsvegar sem komast áfram í milliriðilinn framleiða með framleiðendum keppninnar ný myndskeið sem verða borin undir dóm þjóðarinnar á Mbl.is . Þeir átta keppendur sem koma þaðan hlutskarpastir komast síðan í úrslitin í Háskólabíói 27. febrúar 2020 . Fyrstu verðlaun í keppninni eru 500.000 kr. og hraðferð inní skemmtanabransann .